Arthur Hovhannisyan (karateka)

Arthur Hovhannisyan (, s. 13. syyskuuta 1975 Gjumri, Armenian SNT) on armenialainen karateka. Hän voitti aktiiviurallaan pronssia World Openissa 2007 ja on superraskaansarjan Euroopan-mestari.

Kilpaura
Hovhannisyan harrasti lapsena uintia ja nyrkkeilyä, kunnes 15-vuotiaana siirtyi harrastamaan Kyokushin karatea. Hänen ensimmäinen ohjaaja oli Karen Manukyan.bushido.ru Viitattu 13.12.2019 

2003 Hovhannisyan voitti EM-pronssia Ukrainassa, joka oli hänen ensimmäinen EM-tason mitali.

2005 hän onnistui saavuttamaan ensimmäisen Euroopan-mestaruutensa Bulgariassa, voitettuaan loppuottelussa Jan Soukupin.

2006 Hovhannisyan saavutti hopeaa Japanin mestaruuskisoissa hävittyään loppuottelussa Yoshiaki Uchidalle.All Japan Championship - IKO kyokushinresults.com Viitattu 13.12.2019 

2007 Hovhannisyan saavutti pronssia World Openissa. Hän hävisi välierissä Jan Soukupille ja kohtasi pronssiottelussa Darmen Sadvokasovin.IKO World Tournament kyokushinresults.com Viitattu 13.12.2019  Hovhannisyan palkittiin turnauksessa parhaasta ottelutekniikasta.

Elokuussa 2017 Hovhannisyan voitti yli 35-vuotiaiden sarjan ensimmäisessä Shin Ki Tai -turnauksen Venäjällä. Turnauksessa kilpailtiin karaten lisäksi sumossa, kendossa ja yleiskunnossa, joiden kokonaistuloksen perusteella valittiin voittaja.Результаты первого всероссийского турнира «Шин Ги Тай» superkarate.ru 10.8.2017 Viitattu 13.1.2020 

Lähteet

Luokka:Armenialaiset karatekat
Luokka:Kyokushinin harjoittajat
Luokka:Vuonna 1975 syntyneet
Luokka:Elävät henkilöt